b'\n_START_ARTICLE_\nJana Mil\xc4\x8dinski\n_START_SECTION_\n\xc5\xbdivljenje in delo\n_START_PARAGRAPH_\nRodila se je v Ljubljani kot Jana Podkraj\xc5\xa1ek, tam je kon\xc4\x8dala osnovno in srednjo \xc5\xa1olo. Od leta 1960 in do upokojitve, leta 1980 je delala v uredni\xc5\xa1tvu revije Otrok in dru\xc5\xbeina. Objavljala je prevedene in prirejene strokovne in poljudne \xc4\x8dlanke. Predstavljala je nove izide knjig. Objavljeni so bili njeni \xc5\xa1tevilni pogovori z znanimi osebnostmi, pod katerimi je bila podpisana s psevdonimom Katarina Jarc. Tudi sama je avtorica \xc5\xa1tevilnih strokovnih \xc4\x8dlankov._NEWLINE_Njen opus proznih del sestavljajo pravljice (realisti\xc4\x8dne in fantazijske), slikanice in pripovedi (s tematiko NOB). Napisala je ve\xc4\x8d radijskih oddaj in lutkovnih iger za otroke.'